În localitatea Dolheni, polițiștii Formațiunii Rutiere din cadrul Poliției Orașului Jibou au oprit în trafic, în data de 28 mai, la ora 18.20, pentru un control, un autoturism condus de un localnic în vârstă de 82 de ani. În urma verificărilor, polițiștii au constatat că autoturismul condus de bărbat era neînmatriculat, iar plăcuțele cu număr de înmatriculare montate pe acesta aparțin unui alt autoturism. Polițiștii au întocmit un dosar de cercetare penală sub aspectul comiterii infracțiunilor de punere în circulație a unui vehicul neînmatriculat și de conducere a unei mașini cu număr fals de înmatriculare.